Blaze7451/Wiki-th-20250601 huggingface dataset:
เอลฟ์เฟลด (พระมเหสีของพระเจ้าเอ็ดเวิร์ดผู้อาวุโส)

เอลฟ์เฟลด (Ælfflæd) เป็นพระมเหสีคนที่สองของพระเจ้าเอ็ดเวิร์ดผู้อาวุโส กษัตริย์ของชาวแองโกลแซ็กซัน

** ประวัติ**
เอลฟ์เฟลดเป็นบุตรสาวของอีลดอร์มันเอเธลเฮล์ม ซึ่งอาจหมายถึงอีลดอร์มันเอเธลเฮล์มแห่งวิลต์เชียร์ที่เสียชีวิตในปี ค.ศ. 897 
เอลฟ์เฟลดแต่งงานกับพระเจ้าเอ็ดเวิร์ดราวปี ค.ศ. 899 พระองค์มีส่วนร่วมในกฎบัตรเพียงฉบับเดียว คือฉบับที่ลงวันที่เป็นปี ค.ศ. 901 ที่บรรยายถึงพระองค์ว่าเป็น คอนยุกซ์ เรจิส (พระมเหสีของกษัตริย์) พระองค์ไม่เคยได้เป็นพระราชินี และแม้ว่าก่อนหน้านี้จะเคยคิดกันว่าพระองค์ได้รับการทำพิธีเป็นพระราชินีในตอนที่พระเจ้าเอ็ดเวิร์ดได้รับการสวมมงกุฎในปี ค.ศ. 900 แต่ปัจจุบันคิดกันว่าไม่เป็นเช่นนั้น
เอลฟ์เฟลดมีพระโอรสสองคน คือ (1) เอลฟ์เวิร์ดที่ต่อมากลายเป็นกษัตริย์แห่งเวสเซ็กซ์หลังการสิ้นพระชนม์ของพระบิดาในปี ค.ศ. 924 แต่พระองค์เองก็สิ้นพระชนม์ในหนึ่งเดือน กับ (2) เอ็ดวินที่จมน้ำสิ้นพระชนม์ในปี ค.ศ. 933 เอลฟ์เฟลดยังมีพระธิดาอีกห้าหรือหกคน หนึ่งในนั้นคือ อีดจิฟู พระมเหสีของชาร์ลส์ผู้เรียบง่าย กษัตริย์แห่งราชอาณาจักรแฟรงก์ตะวันตก, อีดฮิล์ดที่แต่งงานกับอูกมหาราช ดยุคของชาวแฟรงก์ และอีดจิธ พระมเหสีของจักรพรรดิอ็อทโทที่ 1 แห่งจักรวรรดิโรมันอันศักดิ์สิทธิ์
พระเจ้าเอ็ดมุนด์ที่ 1 กษัตริย์ในอนาคต พระโอรสของพระมเหสีคนที่สามของพระเจ้าเอ็ดเวิร์ด อีดจิฟู ประสูติในปี ค.ศ. 920/921 ดังนั้นการแต่งงานของเอลฟ์เฟลดน่าจะจบลงในช่วงปลายคริสตทศวรรษ 910 อ้างอิงตามวิลเลียมแห่งมัลม์สบรี พระเจ้าเอ็ดเวิร์ดทิ้งเอลฟ์เฟลดไปแต่งงานกับอีดจิฟู มีบันทึกว่าพระองค์เกษียณตัวเข้าวิหารวิลตันร่วมกับพระธิดาสองคนคืออีดเฟลดกับเอเธลฮิล์ด และทั้งสามถูกฝังอยู่ที่นั่น

**พระโอรสธิดา**

**พระโอรส**
 เอลฟ์เวิร์ด เป็นกษัตริย์แห่งเวสเซ็กซ์ช่วงสั้นๆ ในปี ค.ศ. 924- เอ็ดวิน สิ้นพระชนม์ ค.ศ. 933

**พระธิดา**
 อีดจิฟู พระมเหสีของชาร์ลส์ผู้เรียบง่าย กษัตริย์แห่งราชอาณาจักรแฟรงก์ตะวันตก- อีดฮิล์ด ภรรยาของอูกมหาราช ดยุกของชาวแฟรงก์- อีดจิธ พระมเหสีของจักรพรรดิออตโทที่ 1 แห่งโรมันอันศักดิ์สิทธิ์- เอลฟ์กิฟู ภรรยาของหลุยส์ น้องชายของรูดอล์ฟแห่งเบอร์กันดี- อีดเฟลด แม่ชีที่วิลตัน- เอเธลฮิล์ด แม่ชีที่วิลตัน

**อ้างอิง**
หมวดหมู่:ราชวงศ์เวสเซกซ์
หมวดหมู่:ชาวแองโกล-แซกซัน
อีดจิฟูแห่งเวสเซ็กซ์

อีดจิฟูแห่งเวสเซ็กซ์ พระมเหสีของพระเจ้าชาร์ลส์ที่ 3 แห่งฝรั่งเศส
อีดจิฟู (Eadgifu, Ēadgifu) เป็นพระธิดา ของพระเจ้าเอ็ดเวิร์ดผู้อาวุโส กษัตริย์แห่งเวสเซ็กซ์และอังกฤษ กับพระมเหสีคนที่สอง เอลฟ์เฟลด พระองค์ประสูติในเวสเซ็กซ์

**แต่งงานกับกษัตริย์ฝรั่งเศส**
อีดจิฟูเป็นหนึ่งในสามสาวพี่น้องที่แต่งงานกับผู้ปกครองบนทวีปใหญ่ โดยอีกสองคนคืออีดจิธที่แต่งงานกับจักรพรรดิออตโทที่ 1 แห่งโรมันอันศักดิ์สิทธิ์ กับอีดฮิล์ดที่แต่งงานกับอูกมหาราช อีดจิฟูกลายเป็นพระมเหสีคนที่สองของพระเจ้าชาร์ลส์ที่ 3 แห่งฝรั่งเศส ที่แต่งงานกับอีดจิฟูในปี ค.ศ. 919 หลังการสิ้นพระชนม์ของพระมเหสีคนแรก เฟรเดรุน อีดจิฟูเป็นพระมารดาของพระเจ้าหลุยส์ที่ 4 แห่งฝรั่งเศส

**กลับสู่อังกฤษ**
ในปี ค.ศ. 922 พระเจ้าชาร์ลส์ที่ 3 ถูกถอดออกจากตำแหน่ง และหลังความพ่ายแพ้ที่สมรภูมิซวยส์ซงส์ในปี ค.ศ. 923 พระองค์ตกเป็นนักโทษของแอแบต์ที่ 2 เคานต์แห่งแวร์ม็องดัวส์ พันธมิตรของกษัตริย์คนปัจจุบันในตอนนั้น เพื่อคุ้มครองความปลอดภัยของพระโอรส อีดจิฟูจึงพาพระโอรสไปอังกฤษในปี ค.ศ. 923 สู่ราชสำนักของพระเชษฐาร่วมบิดา พระเจ้าเอเธลสตันแห่งอังกฤษ ทำให้พระเจ้าหลุยส์ที่ 4 แห่งฝรั่งเศสถูกเรียกว่า หลุยส์ ดูเทรอแมร์ (ผู้มาจากต่างแดน) แห่งฝรั่งเศส หลุยส์อยู่ที่อังกฤษจนถึงปี ค.ศ. 936 ซึ่งพระองค์ถูกเรียกตัวกลับไปฝรั่งเศสเพื่อสวมมงกุฎเป็นกษัตริย์ อีดจิฟูร่วมเดินทางไปกับพระองค์ด้วย
พระองค์เกษียณตัวเข้าคอนแวนต์ในล็อง ในปี ค.ศ. 951 แอแบต์ผู้ชรา เคานต์แห่งโอมัวส์ลักพาตัวพระองค์ไปแต่งงาน ทำให้พระโอรสของพระองค์พิโรธเป็นอย่างมาก

**อ้างอิง**
หมวดหมู่:บุคคลที่เกิดในปี พ.ศ. 1445
หมวดหมู่:บุคคลที่เสียชีวิตในคริสต์ศตวรรษที่ 10
หมวดหมู่:ราชวงศ์การอแล็งเฌียง
หมวดหมู่:ราชินีแห่งฝรั่งเศส
หมวดหมู่:ราชวงศ์เวสเซกซ์
หมวดหมู่:เจ้าหญิงอังกฤษ
สนามกีฬายามาฮะ

สนามกีฬายามาฮะ หรือ สนามกีฬายามาฮ่า (Yamaha Sutajiamu; Yamaha Stadium) เป็นสนามฟุตบอลตั้งอยู่ที่เมืองอิวาตะ จังหวัดชิซูโอกะ ชื่อสนามมาจาก บริษัท ยามาฮะ มอเตอร์ ซึ่งเป็นผู้สร้างสนาม สามารถปรับเปลี่ยนเป็นสนามแข่งขันรักบี้ได้  ปัจจุบันใช้งานโดยสโมสรฟุตบอลจูบิโล อิวาตะ และสโมสรรักบี้ยามาฮะ จูบิโล

**แหล่งข้อมูลอื่น**
 Yamaha home page with map date=2009-04-04 
ยามาฮะ
หมวดหมู่:สนามรักบี้ยูเนียนในประเทศญี่ปุ่น
หมวดหมู่:สิ่งก่อสร้างในจังหวัดชิซูโอกะ
หมวดหมู่:จูบิโล อิวาตะ
หมวดหมู่:ยามาฮ่า
ไอโซโทปของเรเดียม

เรเดียม (Ra) ไอโซโทปมีแต่ไม่เสถียรหรือเกือบจะเสถียร ทำให้มวลอะตอมของเรเดียมไม่มีค่าที่คงตัว ไอโซโทปของแฟรนเซียมพบได้มากที่สุดและมีครึ่งชีวิตที่นานที่สุดคือ 226Ra ด้วยครึ่งชีวิต 1,600 ปี ซึ่งไอโซโทปนี้ได้จากการสลายตัวของ 238U เรเดียมมีไอโซโทปที่รู้จักทั้งหมด 33 อันคือตั้งแต่ 202Ra ถึง 234Ra

**รายชื่อไอโซโทป**

**โน้ต**

**อ้างอิง**
หมวดหมู่:ไอโซโทป
เรเดียม-223

เรเดียม-223 (Ra-223, 223Ra) เป็นไอโซโทปของเรเดียมทีมีครึ่งชีวิต 11.4 วัน ในทางตรงกันข้ามไอโซโทปเรเดียม-226 ที่ค้นพบโดย Curies มีครึ่งชีวิตครึ่งปี 1601 ปี การใช้เรเดียม-223 ที่สำคัญคือ ใช้ในการ radiopharmaceutical เพื่อรักษามะเร็งในระยะแพร่กระจายในกระดูก ใช้ประโยชน์จากความคล้ายคลึงกันของสารเคมีกับแคลเซียม และระยะสั้นของรังสีอัลฟาที่ไอโซโทปนี้ปล่อยออกมา
หมวดหมู่:ไอโซโทปของเรเดียม
ไอโซโทปของฮีเลียม

ถึงแม้จะมีอยู่ 9 ไอโซโทปที่รู้จักของฮีเลียม (2He) (น้ำหนักอะตอม: 4.002602(2)) แต่มีเพียงแค่ฮีเลียม-3 (3He) และฮีเลียม-4 (4He) เท่านั้นที่เสถียร  ซึ่งในชั้นบรรยากาศของโลกมีอะตอม 3He สำหรับทุก ๆ อะตอม 4He นิวไคลด์กัมมันตรังสีทั้งหมดมีครึ่งชีวิตที่น้อย ที่มีครึ่งชีวิตมากที่สุดคือ 6He ที่มีครึ่งชีวิต 806.7 มิลลิวินาที และที่เสถียรน้อยที่สุดคือ 5He ซึ่งมีครึ่งชีวิต 7.6×10−22 วินาที และเป็นไปได้ที่ 2He จะมีครึ่งชีวิตน้อยกว่านั้น

**อ้างอิง**
หมวดหมู่:ไอโซโทป
หมวดหมู่:ไอโซโทปของฮีเลียม
ฟีนอล

ฟีนอล หรือ กรดฟีนอลิก เป็นสารประกอบอินทรีย์ที่มีสูตรโมเลกุล C6H5OH เป็นผลึกของแข็งที่ระเหยง่าย โมเลกุลนี้เกิดจากกลุ่มฟีนอล (−C6H5) พันธะกับกลุ่มไฮดรอกซี (−OH) ฟีนอลเป็นกรดอ่อนและต้องใช้ความระมัดระวังเนื่องจากเป็นสารพิษที่มีฤทธิ์กัดกร่อนและเป็นสารไวไฟ
ฟีนอลถูกสกัดจากถ่านหินเป็นครั้งแรก แต่ปัจจุบันมีการผลิตจากปิโตรเลียมในปริมาณมาก (ประมาณ 7 พันล้านกิโลกรัมต่อปี) ฟีนอลเป็นสินค้าอุตสาหกรรมที่สำคัญเนื่องจากเป็นสารตั้งต้นของสารหลายชนิดและสารประกอบที่เป็นประโยชน์ การใช้หลักของฟีนอลคือใช้ในการสังเคราะห์พลาสติกและวัสดุที่เกี่ยวข้อง ฟีนอลและอนุพันธ์ทางเคมีเป็นสิ่งจำเป็นสำหรับการผลิตโพลีคาร์บอเนต, อีพอกซี, เบคิไลต์, ไนลอน, ผงซักฟอก, สารเคมีกำจัดวัชพืช เช่น สารเคมีกำจัดวัชพืช phenoxy และยาเสพติดจำนวนมาก

**อ้างอิง**

**แหล่งข้อมูลอื่น**
 International Chemical Safety Card 0070- Phenol Material Safety Data Sheet- National Pollutant Inventory: Phenol Fact Sheet- NIOSH Pocket Guide to Chemical Hazards- CDC - Phenol - NIOSH Workplace Safety and Health Topic- IARC Monograph: "Phenol"- Arcane Radio Trivia outlines competing uses for Phenol circa 1915
หมวดหมู่:สารประกอบฟีนิล
กองทัพอวกาศสหรัฐ

กองทัพอวกาศสหรัฐ (United States Space Force; USSF) เป็นเหล่าทัพกองกำลังที่ 6 ภายใต้สังกัดกองทัพสหรัฐ มีวัตถุประสงค์ในการควบคุมปฏิบัติการทางทหารเพื่อพิทักษ์ผลประโยชน์ของชาติที่อยู่ในอวกาศ สถาปนาขึ้นอย่างเป็นทางการในวันที่ 21 ธันวาคม พ.ศ. 2562 ประธานาธิบดีโดนัลด์ ทรัมป์ เป็นผู้ลงนามใน “กฎหมายการจัดการอำนาจความมั่นคงแห่งชาติ (NDAA) 2020” ที่ฐานทัพร่วมเรือ-อากาศแอนดรูว์ส ในรัฐแมริแลนด์ ริมชายฝั่งทางตะวันออกเฉียงเหนือของสหรัฐ 
ทั้งนี้ หนึ่งในสาระสำคัญของกฎหมายเอ็นดีเอเอคือการจัดตั้ง “กองทัพอวกาศสหรัฐ” เป็นกองกำลังที่ 6 ของกองทัพสหรัฐ นอกจากกองทัพบก กองทัพเรือ กองทัพอากาศ กองกำลังนาวิกโยธิน และกองกำลังยามฝั่ง ซึ่งถือเป็นครั้งแรกในรอบ 72 ปี ที่สหรัฐมีการตั้งกองกำลังใหม่ภายใต้การกำกับดูแลของกองทัพ โดยกองทัพอวกาศซึ่งแยกตัวออกมาจากกองทัพอากาศ ผู้บัญชาการยุทธอวกาศคนแรกคือ พลเอกจอห์น เรย์มอนด์ ซึ่งควบตำแหน่งผู้บัญชาการทหารสหรัฐภาคอวกาศ ที่มีการก่อตั้งเมื่อสิงหาคม 2562 
ซึ่งภารกิจของกองทัพอวกาศที่มีเจ้าหน้าที่ทั้งทหารและพลเรือนในสังกัดรวมกันประมาณ 16,000 นาย ไม่ใช่การส่งทหารขึ้นสู่อวกาศ แต่คือการปกป้องผลประโยชน์ของสหรัฐที่อยู่ในอวกาศ อาทิ ดาวเทียมหลายร้อยดวงซึ่งโคจรอยู่ในชั้นบรรยากาศ ทำหน้าที่ทั้งการสำรวจและเก็บข้อมูลทั่วไปและการสอดแนม ส่วนภารกิจของสเปซคอมซึ่งเป็นหน่วยงานอิสระที่ไม่อยู่ภายใต้สังกัดเหล่าทัพใด แต่ขึ้นตรงกับนายมาร์ค เอสเปอร์ รัฐมนตรีว่าการกระทรวงกลาโหม จะมุ่งเน้นไปที่การพัฒนาศักยภาพทุกด้านของกองทัพสหรัฐที่เกี่ยวข้องกับอวกาศ เพื่อสร้างความเชื่อมั่นให้แก่ทุกฝ่ายว่าอิทธิพลของสหรัฐในอวกาศจะไม่ถูกคุกคามจากศัตรู

**อ้างอิง**

**แหล่งข้อมูลอื่น**
 Strategic Forces 115th Congress date=2018-12-21 , Armed Service Republicans- title=20170622 Markup of HR2810 FY18NDAA — Strategic Forces (ID: 106134) U.S. House Armed Services Committee- H.R.2810 — National Defense Authorization Act for Fiscal Year 2018 — House version, United States Congress- S.1519 — National Defense Authorization Act for Fiscal Year 2018 — Senate version, United States Congress- Final Report on Organizational and Management Structure for the National Security Space Components of the Department of Defense date=2019-12-21 
หมวดหมู่:กองทัพสหรัฐ
ฮาจิเมะ คาโมชิดะ

ฮาจิเมะ คาโมชิดะ (Kamoshida Hajime; เกิด 11 เมษายน 1978) เป็นผู้แต่งไลต์โนเวล งานที่เป็นที่รู่จักมากที่สุดของเขาคือ ซากุระโซว หอพักสร้างฝัน และ เรื่องฝันปั่นป่วยของผมกับรุ่นพี่บันนี่เกิร์ล ซึ่งได้ทำเป็นมังงะใน 2011 และซีรีส์อนิเมะใน 2012 เขาเริ่มต้นอาชีพของเขาจาก Saga of a World Without God (神無き世界の英雄伝) ใน 2007

**งาน**

**ไลท์โนเวล**
Kaguya: Tsuki no Usagi no Gin no Hakobune (2007–2008)
*Houkago Idol (2010)
*ซากุระโซว หอพักสร้างฝัน (2010–2014)
*เรื่องฝันปั่นป่วยของผมกับรุ่นพี่บันนี่เกิร์ล (2014–ปัจจุบัน)

**อนิเมะ**
ซากุระโซว หอพักสร้างฝัน (2012-2013) – คนเขียนต้นฉบับ, สคริปต์
*M3: The Dark Metal (2014) – สคริปต์
*Selector Spread WIXOSS (2014) – สคริปต์
*โมบิลสูทกันดั้ม ไอรอน บลัด ออร์แฟนซ์ (2015-2017) – สคริปต์
*Just Because! (2017) – คนประกอบซีรีส์, สคริปต์
*เรื่องฝันปั่นป่วยของผมกับรุ่นพี่บันนี่เกิร์ล (2018) – คนเขียนต้นฉบับ
*วันจันทร์อันเด้งดึ๋ง 2 (2021) – สคริปต์
*Synduality (2023) – original story draft

**มังงะ**
Mobile Suit Gundam: Iron-Blooded Orphans Steel Moon (2014–2018) 
*Tora Kiss: A School Odyssey (2012–2014)
*Mobile Suit Gundam Eight (รอวันประกาศ)

**อ้างอิง**
หมวดหมู่:นักเขียนชาวญี่ปุ่น
หมวดหมู่:บุคคลจากจังหวัดคานางาวะ
ซามูกาวะ

ซามูกาวะ (Samukawa-machi) เป็นเมืองที่ตั้งอยู่ในอำเภอโคซะ จังหวัดคานางาวะ ประเทศญี่ปุ่น ในเดือนมิถุนายน 2012 เมืองนี้มีประชากรประมาณ 47,445 คน ความหนาแน่น 3,540 คนต่อตารางกิโลเมตร และมีพื้นที่รวม 13.42 ตารางกิโลเมตร

**ภูมิศาสตร์**
ซามูกาวะตั้งอยู่ในที่ราบทางตอนกลางของจังหวัดคานางาวะ และมีแม่น้ำซางามิผ่านเมืองนี้

**เทศบาลข้างเคียง**
 ชิงาซากิ- ฟูจิซาวะ- เอบินะ- อัตสึงิ- ฮิรัตสึกะ

**ประวัติ**
หมู่บ้านซามูกาวะก่อตั้งในปี 1889 ได้รับเชื่อมต่อกับทางรถไฟสายซางามิที่สถานีรถไฟชิงาซากิในปี 1912 และมีสายแยกที่ต่อจากซามูกาวะไปทางตะวันตก ทำให้นำไปสู่การพัฒนาของที่อยู่อาศัยและโรงงานอุตสาหกรรม มีการเพิ่มขึ้นของประชากรที่อยู่ในเมืองนี้ จนทำให้ได้รับแต่งตั้งเป็นเมืองในปี 1940 คลังแสงสรรพาวุธของกองทัพเรือจักรวรรดิญี่ปุ่นตั้งอยู่ที่เมืองซามูกาวะจนกระทั่งสิ้นสุดสงครามโลกครั้งที่สอง ก๊าซมัสตาร์ดจำนวนมากถูกพบใต้พื้นที่ดังกล่าวในปี 2002

**เศรษฐกิจ**
ซามูกาวะมีเศรษฐกิจแบบผสมผสาน อุตสาหกรรมประกอบด้วยโรงงานที่ดำเนินการโดย Nissan Kohki ซึ่งเป็นบริษัทในเครือของนิสสันมอเตอร์ ผลิตเครื่องยนต์ยานยนต์

**การขนส่ง**

**ทางรถไฟ**
 บริษัทรถไฟญี่ปุ่นตะวันออก - สายซางามิ
**ซามูกาวะ - มิยายามะ - คูรามิ

**ทางหลวง**
 C4- ทางหลวงจังหวัดคานางาวะหมายเลข 44, 45, 46, และ 47

**สถานที่ท่องเที่ยว**
 ศาลเจ้าซามูกาวะ: ศาลเจ้าแห่งแรก (อิจิโนมิยะ) ของแคว้นซางามิในอดีต

**ภาพ**

**แหล่งข้อมูลอื่น**
 เว็บไซต์ทางการ 
หมวดหมู่:เมืองในจังหวัดคานางาวะ
ชลันธร

ชลันธร (สันสกฤต: जलन्धर) เป็นอสูรที่ปรากฏเรื่องราวในคัมภีร์ของศาสนาฮินดูซึ่งทั้งในคัมภีร์รามายณะและปุราณะต่าง ๆ เล่าเรื่องของอสูรตนนี้เหมือนกัน

**เทพปกรณัม**
ครั้งหนึ่งพระศิวะเบิกพระเนตรที่สามลงในมหาสมุทร แล้วบังเกิดทารกขึ้นมาจากทะเลนั้น ทารกนั้นส่งเสียงกัมปนาทไปทั่ว พระพรหมจึงเสด็จลงมาทอดพระเนตรและมอบแด่พระสมุทรและถวายแด่พระฤๅษีศุกราจารย์เป็นศิษย์ โดยให้นามว่า ชลันธร ต่อมาได้อภิเษกกับนางวฤนทา ธิดาของกาลเนมิอสูร และได้รับพรจากพระพรหม ว่าตราบใดที่นางวฤนทายังมีความซื่อสัตย์ต่อตัวชลันธรอยู่เมื่อนั้นจะสมปรารถนาทุกประการ ต่อมาชลันธรได้รับการสถาปนาเป็นราชาและมีโอกาสเห็นพระราหู  พระราหูได้ทูลเหตุที่ตนเหลือเพียงศีรษะแต่ครั้งกวนเกษียรสมุทร ชลันธรเมื่อได้สดับก็โกรธและยกทัพบุกสวรรค์ ในสงครามพระฤๅษีศุกราจารย์ใช้มนตร์มฤตสัญชิวินีชุบชีวิตไพร่พลอสูร และพระพฤหัสบดีได้ชุบชีวิตเทวดาด้วยสมุนไพรจากภูเขาโทณะ ฝ่ายชลันธรจึงทำลายภูเขาโทณะโดยการโยนลงทะเลทำให้คณะเทวดาพ่ายแพ้และเชิญพระวิษณุมาช่วยแต่ไม่สามารถทำอันตรายชลันธรได้ด้วยเหตุแรงพิโรธจากพระศิวะ  และเชิญพระลักษมีมาประทับด้วยกับตนด้วยเหตุที่ว่าทรงประสูติจากพระสมุทรเช่นเดียวกับตน ต่อมาฤๅษีนารทมุนีได้เล่าถึงความของพระแม่ปารวตีทำให้ชลันธรหลงไหลและปาราถนาจะครอบครองพระนาง โดยส่งพระราหูไปเป็นทูต ครั้นพระศิวะได้ฟังพระราหูมาทูลขอพระแม่ปารวตีก็พิโรธและบังเกิดยักษ์หน้าสิงห์ออกมาไล่กินพระราหู พระศิวะทรงเมตตาพระราหูจึงให้ปล่อยไป  แต่ยักษ์หน้าสิงห์นั้นทูลขออาหาร พระศิวะจึงรับสั่งให้ทานร่างของตนเองจนเหลือแต่ศีรษะแล้วทรงประทานนามว่า เกียรติมุข ให้เป็นทวารบาล ชลันธรจึงนำกองทัพบุกเขาไกรลาส โดยพระศิวะทรงทอดพระเนตรเห็นพระฤๅษีศุกราจารย์ก็พิโรธและบันดาลให้เกิดนางกฤติยาจับพระฤๅษีศุกราจารย์ยัดที่ช่องสังวาสแล้วอันตรธานหายไป ชลันธรนั้นได้ปลอมเป็นพระศิวะและเข้าหาพระแม่อุมาเทวี พระนางพิโรธมากจึงทูลขอให้พระนารายณ์ทำลายอสูรตนนี้ โดยพระวิษณุทรงเนรมิตพระองค์เป็นชลันธรร่วมอภิรมย์สังวาสกับนางวฤนทา ด้วยอำนาจของตบะสมาธิแห่งนางวฤนทาทราบเข้าจึงสาปให้พระวิษณุกลายรูปเป็นหินศาลิรามต้องลงไปเกิดเป็นมนุษย์เข้าสู้รบกับรากษสโดยมีวานรช่วยเหลือ คณะเทวีและพระพรหมจึงปรากฏพระองค์และทูลขอชีวิตขององค์พระวิษณุโดยนางวฤนทาใช้ตบะสมาธิทำลายร่างของตนเองด้วยพิธีสตีจนเหลือแต่เถ้าถ่าน คณะเทวีและพระพรหมจึงประทานพรให้นางวฤนทาปรากฏรูปเป็นกระเพราและแม่น้ำคัณฑกีพร้อมกับได้รับการบูชาในฐานะเทวี โดยสนามรบพระศิวะทรงใช้พระบาทกวนเกษียรสมุทรบังเกิดกวนจักรขนาดใหญ่ตัดศีรษะของชลันธร

**อ้างอิง**
หมวดหมู่:อสูร
หมวดหมู่:ตัวละครที่เป็นยักษ์
หมวดหมู่:ปุราณะ
หมวดหมู่:เทวดาในศาสนาฮินดู
ฮาโรลด์ แฟรงก์

ฮาโรลด์ แฟรงก์ หรือ แฮร์รี แฟรงก์ (Harry Franks) ชื่อจริง ฮาโรลด์ แฮร์รี แฟรงก์ (Harold "Harry" Franks) นักมวยสากลสมัครเล่นชาวอังกฤษ ติดทีมชาติสหราชอาณาจักรเข้าแข่งขันกีฬาโอลิมปิก พ.ศ. 2463 ที่ แอน์เวิร์บ ประเทศเบลเยียม ในรุ่นไลท์เฮฟวี่เวท รอบแรก ได้บาย รอบก่อนรองชนะเลิศ ชนะ หลุยส์ ปิโอเชลเล จาก ฝรั่งเศส เมื่อ 23 สิงหาคม รอบรองชนะเลิศ แพ้ เอ็ดดี เอียแกน จากสหรัฐ เมื่อ 23 สิงหาคม รอบชิงเหรียญทองแดง คู่ชกถอนตัว ทำให้ได้เหรียญทองแดงในรุ่นนี้

**อ้างอิง**
 profile
หมวดหมู่:นักมวยสากลสมัครเล่นชาวอังกฤษ
หมวดหมู่:นักกีฬาเหรียญทองแดงโอลิมปิก
หมวดหมู่:นักกีฬาโอลิมปิกทีมชาติสหราชอาณาจักร
หมวดหมู่:โอลิมปิกฤดูร้อน 1920
หมวดหมู่:บุคคลจากลอนดอนโบโรแฮกนีย์
หมวดหมู่:นักกีฬาจากลอนดอน
โรนัลด์ รอว์สัน

โรนัลด์ รอว์สัน (Ronald Rawson)หรือ รอน รอว์สัน (Ron Rawson) หรือ โรนัลด์ รอว์สัน รอว์สัน นักมวยสากลสมัครเล่นชาวอังกฤษ เกิดเมื่อ 17 มิถุนายน พ.ศ. 2435 ที่ลอนดอน ประเทศอังกฤษ เสียชีวิตเมื่อ 30 มีนาคม พ.ศ. 2495 ที่ลอนดอน ประเทศอังกฤษ 
รอว์สันเคยเล่นคริกเกตและเป็นกัปตันทีมคริกเกตมาก่อน จากนั้นจึงหันมาชกมวย ใน พ.ศ. 2456 ขณะที่น้ำหนักตัวอยู่ในรุ่นไลท์เฮฟวี่เวท เขาได้แชมป์มวยสากลระดับมหาวิทยาลัยในรุ่นเฮฟวี่เวท และในปีต่อมาได้แชมป์ในรุ่นไลท์เฮฟวี่เวท ระหว่างสงครามโลกครั้งที่ 1 เขาเป็นกัปตันใน Royal Engineers หลังสงคราม เขาขึ้นชกมวยในรุ่นเฮฟวี่เวทและได้แชมป์ใน พ.ศ. 2563 จนได้ติดทีมชาติไปแข่งขันกีฬาโอลิมปิก ก่อนจะแขวนนวมไปโดยไม่เคยขึ้นชกมวยสากลอาชีพ
ในกีฬาโอลิมปิก พ.ศ. 2463 ที่ แอน์เวิร์บ ประเทศเบลเยียมนั้น เขาขึ้นชกในรุ่นเฮฟวี่เวท รอบแรก ได้บาย รอบก่อนรองชนะเลิศ ชนะอาร์เอสซี ซามูเอล สเตวาร์ท จาก สหรัฐ ยก 3 เมื่อ 23 สิงหาคม รอบรองชนะเลิศ ชนะอาร์เอสซี อัลแบร์ท ซาวีแยร์ เออลูแอร์ จากฝรั่งเศส ยก 1 เมื่อ 23 สิงหาคม รอบชิงชนะเลิศ ชนะน็อค ซือเรน ปีเตอร์เซน จากเดนมาร์ก ยก 2 เมื่อ 24 สิงหาคม ได้เหรียญทอง

**อ้างอิง**
หมวดหมู่:นักมวยสากลสมัครเล่นชาวอังกฤษ
หมวดหมู่:นักกีฬาสหราชอาณาจักรที่ได้เหรียญทองโอลิมปิก
หมวดหมู่:บุคคลจากเคนซิงตัน
หมวดหมู่:นักกีฬาจากลอนดอน
หมวดหมู่:นักกีฬาโอลิมปิกทีมชาติสหราชอาณาจักร
หมวดหมู่:โอลิมปิกฤดูร้อน 1920
โซยุซ เอ็มเอส-03

โซยุซ เอ็มเอส-03 เป็นโครงการอวกาศโซยุซที่เริ่มต้นขึ้นเมื่อวันที่ 17 พฤศจิกายน พ.ศ. 2559 โดยเป็นการส่งนักบินอวกาศ 3 คนจากโครงการเอ็กแพรนดิชัน 50 เอ็มเอส-02 เป็นโครงการอวกาศโซยุซครั้งที่ 132 ประกอบไปด้วยผู้บัญชาการชาวรัสเซีย และวิศวกรชาวผรั่งเศส และชาวอเมริกา

**ลูกเรือ**

**ขากลับ**

**ภารกิจ**
โซยุซ เอ็มเอส-03 เป็นการส่งนักบินอวกาศจากโครงการเอ็กแพรนดิชัน 50/51 เปิดตัวเมื่อวันที่ 17 พฤศจิกายน พ.ศ. 2559 เวลา 20:17 ตามเวลาสากลเชิงพิกัด เพกกี เอ. วิทสัน เป็นนักบินอวกาศหญิงผู้ที่มีอายุถึง 57 ปี ซึ่งเป็นนักบินอวกาศที่มีอายุเยอะที่สุดในอวกาศ
โซยุซ เอ็มเอส-03 ได้เชื่อมต่อกับสถานีอวกาศนานาชาติเมื่อวันที่ 19 พฤศจิกายน พ.ศ. 2560
เมื่อวันที่ 2 มิถุนายน พ.ศ. 2560 จรวดโซยุซได้ปลดจากสถานีอวกาศนานาชาติ โดยได้ส่งนักบินอวกาศกลับมาสู่โลก ใช้ระยะอยู่บนอวกาศ 196 วัน ส่วนเพกกี เอ. วิทสั ได้อยู่ต่อในสถานีอวกาศนานาชาติ กลับมาในภารกิจโซยุซ เอ็มเอส-04 เมื่อวันที่ 3 กันยายน พ.ศ. 2560

**อ้างอิง**
หมวดหมู่:ประเทศรัสเซียใน พ.ศ. 2559
ศาลีคราม

หินศาลิคราม (Shaligram) คือ หินฟอสซิลที่มีหอยแอมโมไนต์อยู่ด้านใน ซึ่งเป็นสัตว์ที่สูญพันธุ์มานานแล้ว ลักษณะส่วนใหญ่ที่พบจะมีสีดำ ในประเพณีศาสนาฮินดูศิลานี้เป็นอวตารแห่งพระนารายณ์ในชมพูทวีปและศิลานี้นั้นจะพบในแม่น้ำคัณฑกีหรือแม่น้ำนารัมทาเท่านั้น โดยในศิลามีลายคล้ายจักรสุทรรศน์อาวุธที่สำคัญอันเป็นสัญลักษณ์ของพระวิษณุ ซึ่งปกติโดยทั่วไปประเพณีศาสนาฮินดูโดยเฉพาะในสายลัทธิไวษณพจะทำการบูชาศิลาศาลิครามนี้คู่กับสังข์และวฤนทาเทวี (ต้นตุลสี)
หมวดหมู่:พระวิษณุ
หมวดหมู่:ลัทธิไวษณพ
แม่น้ำคัณฑกี

แม่น้ำคัณฑกี (गण्डकी नदी) หรือ แม่น้ำนารายณี (नारायणी)  เป็นแม่น้ำในภูมิภาคเอเชียใต้ กำเนิดจากเทือกเขาหิมาลัย ไหลผ่านทิเบต ประเทศเนปาล และประเทศอินเดีย และเป็นแหล่งกำเนิดของหินศาลีครามที่ใช้ทำศิวลึงค์ตามขนบในศาสนาฮินดู และมีตำนานเกี่ยวข้องกับอสูรชลันธรและนางวฤนทา
แม่น้ำคัณฑกี
แผนที่แม่น้ำนารายณี
หมวดหมู่:แม่น้ำในประเทศเนปาล
หมวดหมู่:แม่น้ำในรัฐพิหาร
หมวดหมู่:ศาสนาฮินดู
หมวดหมู่:สาขาของแม่น้ำคงคา
แม่น้ำคัณฑกี
หมวดหมู่:แม่น้ำนานาชาติในทวีปเอเชีย
ปูรณฆฏะ

ปูรณฆฏะ
ปูรณฆฏะ (ปูรฺณฆฏ ปูรณะฆะฏะ; อักษรเทวนาครี: पूर्णघट) หรือ กลศะ (कलश) บางทีอาจเรียกว่า ปูรณกลศะ (पूर्णकलश) หรือ ปูรณกุมภะ (पूर्णकुम्भ) เป็นสัญลักษณ์แห่งความอุดมสมบูรณ์ในภูมิภาคเอเชียใต้ ปรากฏในงานศิลป์ของศาสนาฮินดู เชน และพุทธ เชื่อว่าพระเป็นเจ้าจะดลบันดาลให้เจ้าของประสบความสำเร็จสมดังปรารถนา และบันดาลสมบัติทั้งปวงให้
ในไทยเรียกว่า หม้อดอก เป็นหม้อที่น้ำเต็มเปี่ยม เป็นสัญลักษณ์แห่งความร่มเย็น ความสมบูรณ์พูนสุข และน้ำพระทัยที่เปี่ยมพระเมตตาของพระพุทธเจ้าที่มีต่อชาวโลก ส่วนภาพไม้เลื้อยแผ่ออกมาทั้งสองข้าง เป็นสัญลักษณ์แห่งความงอกงาม ชีวิต และการสร้างสรรค์ ในคติล้านนาจะมีการจัดหม้อดอกเป็นสิ่งบูชาพระพุทธรูปตามหิ้งพระ เพื่อความรุ่งเรืองและสมบูรณ์

**ดูเพิ่ม**
 กลศะ

**อ้างอิง**

**แหล่งข้อมูลอื่น**
 หม้อปูรณฆฏะ

หมวดหมู่:เครื่องใช้ในพิธีกรรมฮินดู
หมวดหมู่:ประติมานวิทยาฮินดู
โซยุซ เอ็มเอส-02

โซยุซ เอ็มเอส-02 เป็นโครงการอวกาศที่มีการวางแผนว่าจะเปิดตัวยานเมื่อวันที่ 23 กันยายน พ.ศ. 2559 แต่ได้เปิดเมื่อวันที่ 19 ตุลาคม พ.ศ. 2559 เนื่องจากปัญหาทางด้านเทคนิค โดยเป็นการส่งลูกเรือสามคนจากโครงการเอ็กแพรนดิชัน 49 เข้าสู่วงโคจรเพื่อไปยังสถานีอวกาศนานาชาติ เอ็มเอส-02 เป็นโครงการอวกาศโซยุซครั้งที่ 131 ประกอบไปด้วยลูกเรือผู้บัญชาการ และวิศวกรประจำเครื่องชาวรัสเซีย และวิศวกรชาวอเมริกา
เอ็มเอส-02 ได้เชื่อมต่อกับเอ็มเอสเอ็ม-2 ของสถานีอวกาศนานาชาติ เมื่อวันศุกร์ ที่ 21 ตุลาคม พ.ศ. 2559
เอ็มเอส-02 กลับมายังโลกเมื่อวันจันทร์ ที่ 10 เมษายน พ.ศ. 2560ลงจากสถานีอวกาศนานาชาติโดยการใช้แคปซูลพร้อมลงชูชีพขนาพิเศษ เพื่อการชะลอความเร็วของแคปซูล แคปซูลได้ถึงพื้นในเวลา 11:20 ตามเวลาสากลเชิงพิกัด รวมระยะเวลาภารดิจเป็น 173 วัน

**อ้างอิง**
หมวดหมู่:ประเทศรัสเซียใน พ.ศ. 2559
อะลี อับดุลลอฮ์ อัยยูบ

พลเอก อะลี อับดุลลอฮ์ อัยยูบ (علي عبد الله أيوب) (เกิดวันที่ 28 เมษายน ค.ศ. 1952 ในลาตาเกีย) เป็นทั้งนักการเมือง, เจ้าหน้าที่กองทัพบกอาหรับซีเรียระดับอาวุโส และรัฐมนตรีว่าการกระทรวงกลาโหมในปัจจุบันชาวซีเรีย เขาได้รับการแต่งตั้งจากประธานาธิบดีซีเรีย บัชชาร อัลอะซัด เมื่อวันที่ 1 มกราคม ค.ศ. 2018
พลเอกอัยยูบมีประสบการณ์ยาวนานในด้านบัญชาการรูปแบบกรีธาทัพ และยังได้รับการยอมรับว่าเป็นผู้เชี่ยวชาญเรื่องการรบภาคพื้น

**การศึกษา**
 ปริญญาตรีวิทยาการทหาร สาขาหุ้มเกราะ โรงเรียนนายร้อย ฮอมส์ ณ วันที่ 1 พฤศจิกายน ค.ศ. 1973- หลักสูตรผู้บังคับกองร้อย- หลักสูตรผู้บังคับกองพัน- หลักสูตรบัญชาการและบุคลากร- หลักสูตรบุคลากรระดับสูง (หลักสูตรสงคราม)

**หน้าที่และความรับผิดชอบหลัก**
 อดีตผู้บัญชาการกองพลน้อยยานเกราะแห่งกองทัพบกซีเรียและกองกำลังพิทักษ์สาธารณรัฐซีเรีย- อดีตผู้บัญชาการกองพลยานหุ้มเกราะที่ 4- อดีตผู้บัญชาการกองทัพที่ 1 (การจัดกองพลที่ 1, 4, 5 และ 7 ขึ้นใหม่)- อดีตเสนาธิการกองทัพอาหรับซีเรียระหว่างวันที่ 12 กรกฎาคม ค.ศ. 2012 ถึง 31 ธันวาคม ค.ศ. 2017

**อ้างอิง**
หมวดหมู่:นายพลชาวซีเรีย
ณรงค์ นุ่นทอง

ณรงค์ นุ่นทอง (เกิด 11 กรกฎาคม พ.ศ. 2489) อดีตกรรมการบริหารพรรคชาติไทยพัฒนา อดีตสมาชิกวุฒิสภาจังหวัดนครศรีธรรมราช และอดีตสมาชิกสภาผู้แทนราษฎรจังหวัดนครศรีธรรมราช 4 สมัย สังกัดพรรคประชาธิปัตย์

**ประวัติ**
ณรงค์ นุ่นทอง เกิดเมื่อวันที่ 11 กรกฎาคม พ.ศ. 2489  สำเร็จการศึกษา การศึกษาบัณฑิต และ การศึกษามหาบัณฑิต จากมหาวิทยาลัยศรีนครินทรวิโรฒ 

**งานการเมือง**
ณรงค์ ได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2519 สังกัดพรรคประชาธิปัตย์ และได้รับเลือกเรื่อยมา รวม 4 สมัย
พ.ศ. 2543 ณรงค์ ลงสมัครรับเลือกตั้งสมาชิกวุฒิสภา และได้รับเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา ลำดับที่ 12 แต่ไม่ได้รับเลือกตั้ง

**สมาชิกสภาผู้แทนราษฎร**
ณรงค์ นุ่นทอง ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดนครศรีธรรมราช สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนครศรีธรรมราช สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนครศรีธรรมราช สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนครศรีธรรมราช สังกัดพรรคประชาธิปัตย์

**สมาชิกวุฒิสภา**
ณรงค์ นุ่นทอง ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
# การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดนครศรีธรรมราช

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดนครศรีธรรมราช
หมวดหมู่:นักการศึกษาชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนครศรีธรรมราช
หมวดหมู่:สมาชิกวุฒิสภาจังหวัดนครศรีธรรมราช
หมวดหมู่:นักการเมืองพรรคประชาธิปัตย์
หมวดหมู่:พรรคประชาชน (พ.ศ. 2531)
หมวดหมู่:พรรคชาติไทยพัฒนา
หมวดหมู่:บุคคลจากมหาวิทยาลัยราชภัฏนครศรีธรรมราช
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ซิลิคอนไนไตรด์

ซิลิคอนไนไตรด์ (Silicon nitride) เป็นสารประกอบทางเคมีระหว่างซิลิคอนและไนโตรเจน โดย Si3N4 เป็นซิลิคอนนิวไตรด์ที่เสถียรทางอุณหพลศาสตร์มากที่สุด ทำให้ Si3N4 ถือว่าเป็นซิลิคอนไนไตรด์ที่จำเป็นที่สุดในเชิงพาณิชย์ "ซิลิคอนไนไตรด์" มักจะหมายถึง Si3N4 ซิลิคอนไนไตรด์เป็นของแข็งที่มีจุดหลอมเหลวสูงและค่อนข้างเฉื่อยในการทำปฏิกิริยาทางเคมี และแข็งมาก (8.5 ในมาตราโมส) และเสถียรต่อความร้อนสูง

**อ้างอิง**
หมวดหมู่:ไนไตรด์
หมวดหมู่:สารประกอบซิลิคอน
โทแพซ

โทแพซเป็นแร่ซิลิเกตที่ประกอบด้วยอะลูมิเนียมและฟลูออรีน มีสูตรเคมีคือ Al2SiO4 (F, OH)2
โทแพซบริสุทธิ์ไม่มีสีและโปร่งใส แต่มักมีสีจากสิ่งขนาดเล็กที่อยู่ข้างใน โทแพซทั่วไปมีสีไวน์, สีเหลือง, สีเทาซีด, สีแดง, ส้ม, หรือสีน้ำตาลเข้ม นอกจากนี้ยังสามารถทำให้เป็นสีขาว, สีเขียวอ่อน, สีฟ้า, สีทองหรือสีชมพู (หายาก) ได้อีกด้วย
โทแพซส้มเป็นพลอยเดือนพฤศจิกายน ซึ่งเป็นสัญลักษณ์แห่งมิตรภาพ และเป็นอัญมณีประจำรัฐยูทาห์ และโทแพซน้ำเงินเป็นอัญมณีประจำรัฐเท็กซัส
ประเทศไทย พบทั่วไปในแหล่งแร่ดีบุก ที่เกิดจากสายเพกมาไทต์ สีขาวใสเคยพบจากเหมืองดีบุก ที่อำเภอถลาง จังหวัดภูเก็ต และพบมากในหินไกรเซนที่หาดส้มแป้น อําเภอเมือง จังหวัดระนอง นอกจากนี้ ยังมีรายงานพบโทแพซสีอ่อนที่ตำบลคลองจัง อำเภอร่อนพิบูลย์ จังหวัดนครศรีธรรมราช สีฟ้าพบที่จังหวัดราชบุรีและแม่ฮ่องสอน
ต่างประเทศ แหล่งสำคัญ ได้แก่ ประเทศรัสเซีย ผลึกขนาดใหญ่ไม่มีสี ในประเทศบราซิล สหรัฐอเมริกา และมาดากัสการ์ แหล่งอื่น ๆ พบที่ประเทศเยอรมนี จีน ปากีสถาน พม่า ญี่ปุ่น นามิเบีย และไนจีเรีย เป็นต้น

**อ้างอิง**
หมวดหมู่:อัญมณี
กิลกิต

กิลกิต (อูรดู: گلگت) เป็นเมืองหลวงของเขตกิลกิต-บัลติสถานของปากีสถาน เมืองตั้งอยู่ในหุบเขากว้าง ใกล้จุดบรรจบกันของแม่น้ำกิลกิต และแม่น้ำ Hunza กิลกิตเป็นสถานที่ท่องเที่ยวสำคัญทางภาคเหนือของประเทศปากีสถาน และทำหน้าที่เป็นศูนย์กลางสำหรับการปีนเขาสำหรับเทือกเขา Karakoram เป็นจุดแวะสำคัญบนเส้นทางไหมเก่า และเป็นจุดเชื่อมต่อที่สำคัญของทางหลวง Karakoram ซึ่งเชื่อมต่อกับจีน, Skardu, Chitral, เปศวาร์, และกรุงอิสลามาบาด

**อ้างอิง**
หมวดหมู่:เมืองในประเทศปากีสถาน
หมวดหมู่:กิลกิต-บัลติสถาน
มอดูล:Location map/data/Gilgit Baltistan

return {
	name = 'กิลกิต-บัลติสถาน',
	top    = 37.2,
	bottom = 32.1,
	left   = 72.4,
	right  = 80.5,
	image = 'Gilgit Baltistan Location Map.svg'
}
วาเลรี มาร์คเกรฟินแห่งบาเดิน

วาเลรี มาร์คเกรฟินแห่งบาเดิน (Valerie Markgräfin von Baden) นามเดิม อาร์ชดัชเชสวาเลรีแห่งออสเตรีย  ประสูติเมื่อวันที่ 23 พฤษภาคม ค.ศ. 1941 ณ กรุงเวียนนา ประเทศออสเตรีย เป็นพระบุตรพระองค์ที่ 9 และพระธิดาพระองค์ที่ 7 ใน อาร์ชดยุกฮูเบิร์ต ซัลวาตอร์แห่งออสเตรีย เจ้าหญิงโรสแมรีแห่งซาล์ม-ซาล์ม เป็นพระราชปนัดดาใน จักรพรรดิฟรันทซ์ โยเซ็ฟที่ 1 แห่งออสเตรีย เมื่อแรกประสูติดำรงพระฐานันดรและพระอิสริยยศที่ เฮอร์อิมพิเรียลและรอยัลไฮเนส อาร์ชดัชเชสวาเลรีแห่งออสเตรีย เจ้าหญิงแห่งทัสกานี พระองค์ทรงเสกสมรสกับ มัคซีมีลีอาน มาร์เกรฟแห่งบาเดิน พระภาคิไนยใน เจ้าชายฟิลิป ดยุกแห่งเอดินบะระ เมื่อวันที่ 23 กันยายน ค.ศ. 1966 รับพระราชทานพระอิสริยยศเป็น มาร์คเกรฟินแห่งบาเดิน พระชายา มีพระบุตรดังนี้
# เจ้าหญิงมารี ลูอีเซอ
#แบร์นฮาร์ท เจ้าชายรัชทายาทแห่งบาเดิน
#เจ้าชายเลโอพ็อลท์
#เจ้าชายมิชชาเอล
ด้วยพระองค์นั้นทรงเป็นโรมันคาทอลิก ทำให้พระสวามีถูกตัดสิทธิ์จากการสืบราชบัลลังก์อังกฤษ ซึ่งว่าด้วยพระราชบัญญัติว่าด้วยการสืบราชสันตติวงศ์ ค.ศ. 1701 สมาชิกพระราชวงศ์ที่สมรสหรือแต่งงานกับชาวโรมันคาทอลิก ต้องออกจากการสืบราชบัลลังก์อังกฤษทันที รวมถึงผู้สืบสกุลด้วย

**อ้างอิง**
หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:เจ้าหญิงแห่งบาเดิน
หมวดหมู่:อาร์ชดัชเชสแห่งออสเตรีย
จังหวัดบัตมัน

จังหวัดบัตมัน (Batman ili, Parêzgeha Batmanê, محافظة بطمان) เป็นจังหวัดของตุรกีทางตะวันออกเฉียงใต้ของอานาโตเลีย ประชากรของจังหวัดนี้เกิน 500,000 คนในปี 2010 จังหวัดนี้มีความสำคัญเนื่องจากการสำรองและการผลิตน้ำมันที่เริ่มขึ้นในทศวรรษที่ 1940 มีท่อส่งน้ำมันยาว 494 กิโลเมตรจากบัตมันที่ตั้งอยู่ในจังหวัดนี้ไปยังท่าเรือİskenderun ที่ตั้งอยู่ในจังหวัดฮาไต ฝ้ายเป็นสินค้าเกษตรหลักของจังหวัดนี้ และมีทางรถไฟเชื่อมต่อบัตมันกับจังหวัดใกล้เคียงอย่างจังหวัดดียาร์บากึร์, เอลาซือ, และเมืองหลวงอังการาของตุรกี มีแม่น้ำบัตมันไหลผ่านบริเวณนี้ จังหวัดยังเป็นที่ที่ได้รับความสนใจจากโบราณคดีที่พบได้ในจังหวัดนี้ สถานที่ท่องเที่ยวที่สำคัญประกอบด้วยอาราม Imam Abdullah Dervish สะพาน Camiü'rRızk และ Hasankeyf เมืองหลักและเมืองที่มีประชากรมากที่สุดในจังหวัดนี้คือบัตมัน มีประชากรทั้งหมด 246,700 คน ประชากรส่วนใหญ่ของจังหวัดนี้เป็นชาวเคิร์ด และมีชาวอาหรับอยู่พอสมควร

**อ้างอิง**
หมวดหมู่:จังหวัดของประเทศตุรกี
อิศอม ฮัลลาก

พลอากาศเอก อิศอม ฮัลลาก (عصام حلاق) เป็นทั้งผู้บัญชาการทหารระดับอาวุโส และเสนาธิการทหารอากาศชาวซีเรียในช่วงสงครามกลางเมืองซีเรีย
ฮัลลากมีความรับผิดชอบโดยรวมทางเสนาธิการเพื่อการปฏิบัติการและกิจกรรมต่าง ๆ ของกองทัพอากาศ

**อ้างอิง**
หมวดหมู่:นายพลชาวซีเรีย
บัตมัน

บัตมัน (Batman; Êlih) เป็นเมืองในเขตอานาโตเลียตะวันออกเฉียงใต้ของตุรกี และเป็นเมืองหลักของจังหวัดบัตมัน เมืองนี้ตั้งอยู่บนที่ราบสูง sp=us เหนือระดับน้ำทะเล ใกล้จุดบรรจบของแม่น้ำบัตมันและแม่น้ำไทกริส ทุ่งน้ำมันบาทือรามัน ซึ่งเป็นทุ่งน้ำมันที่ใหญ่ที่สุดในตุรกีตั้งอยู่นอกเมืองนี้ บัตมันมีสนามบินท้องถิ่นและฐานทัพอากาศของทหารซึ่งสำหรับการขนส่งอากาศยานและเฮลิคอปเตอร์ในการค้นหาและปฏิบัติการช่วยเหลือของสงครามอ่าวเปอร์เซีย
จนกระทั่งคริสต์ทศวรรษ 1950 บัตมันเป็นหมู่บ้านที่เรียกว่า Iluh มีประชากรประมาณ 3,000 คน ต่อมาทุ่งน้ำมันถูกค้นพบในคริสต์ทศวรรษ 1940 ซึ่งส่งผลให้เกิดการพัฒนาพื้นที่อย่างรวดเร็วและการไหลเข้าของแรงงานจากส่วนอื่น ๆ ของประเทศตุรกี ใน ค.ศ. 1957 หมู่บ้านเปลี่ยนชื่อเป็นบัตมันตามชื่อแม่น้ำที่ไหลผ่านเมืองนี้ เมืองนี้ได้รับสถานะเมืองและกลายเป็นศูนย์กลางย่าน ในช่วง 50 ปีต่อมา อาคารหนึ่งชั้นของบัตมันได้สร้างใหม่เป็นอาคารหลายชั้น เป็นผลให้ประชากรเพิ่มขึ้นหลายเท่าเมื่อเทียบกับก่อนหน้านี้ ท่อส่งน้ำมันยาวประมาณ abbr=on สร้างขึ้นใน ค.ศ. 1967 จากบัตมันไปยังท่าเรือที่เมือง Dörtyol ใกล้กับจุดตะวันออกสุดของทะเลเมดิเตอร์เรเนียน เพื่อขนส่งน้ำมันดิบจากโรงกลั่นบัตมัน ใน ค.ศ. 1990 เมืองนี้กลายเป็นเมืองหลักของจังหวัดบัตมัน
นอกจากน้ำมันซึ่งเป็นสินค้าโภคภัณฑ์ที่สำคัญของภูมิภาคแล้ว บัตมันยังผลิตเครื่องดื่ม, อาหารแปรรูป, เคมีภัณฑ์, เครื่องเรือน, รองเท้า, เครื่องจักร, และอุปกรณ์การขนส่ง มหาวิทยาลัยบัตมันได้รับการก่อตั้งขึ้นเมื่อ ค.ศ. 2007 และเป็นส่วนหนึ่งของโครงการแลกเปลี่ยนนักศึกษาเอรัสมุส

**อ้างอิง**
หมวดหมู่:เมืองในประเทศตุรกี
เจ้าวิชัย

เจ้าวิชัย เป็นพระราชาของอาณาจักรล้านช้างระหว่างปี 2176 - 2179 ทรงมีอีกพระนามว่า เจ้าศรีวิชัย หรือ เจ้าศรีวิไชย ทรงเป็นพระราชโอรสที่อายุน้อยที่สุดของพระหม่อมแก้ว บางแหล่งกล่าวว่าเป็นพระราชโอรสที่อายุน้อยที่สุดของพระเจ้าวรวงศาธรรมิกราชและเป็นพระอนุชาของพระหม่อมแก้ว,เจ้าต่อนคำและพระเจ้าสุริยวงศาธรรมิกราช ท่านมีพระราชโอรส ทั้งหมด 4 ท่าน โดยเกิดแต่พระอัครมเหสี 2 ท่าน ได้แก่ เจ้าปุ (พระบิดาของเจ้านันทราช) ,เจ้าสร้อย และเกิดแต่พระมเหสีองค์รอง 2 ท่าน ได้แก่ เจ้าแก้วมงคล (มีข้อมูลจากบางแหล่งกล่าวว่าท่านเป็นคนเดียวกับเจ้าปุ) และ เจ้าจันทรสุริยวงษ์ แล้วสิ้นสุดการครองราชย์ให้แก่เจ้าต่อนคำเมื่อสวรรคตในปี 2179

**อ้างอิง**
หมวดหมู่:พระมหากษัตริย์ล้านช้าง
เลนส์ (ทัศนศาสตร์)

เลนส์นูน
เลนส์ คือวัตถุที่ใช้ในการรวมหรือกระจายแสง และใช้ภายในอุปกรณ์วิทยาศาสตร์เช่น กล้องจุลทรรศน์ หรือ กล้องส่องทางไกล

**ส่วนประกอบของเลนส์**
 เส้นแกนมุขสำคัญ คือ เส้นที่ลากผ่านจุดกึ่งกลางของเลนส์ (O) และผ่านจุดศูนย์กลางความโค้งผิวทั้งสองของเลนส์นูนและเลนส์เว้า- จุดโฟกัส (F) คือ จุดที่แสงจากลำแสงขนานตัดหรือเสมือนตัดเส้นแกนมุขสำคัญ- ความยาวโฟกัส (f) คือ ระยะที่ลากจุดโฟกัสไปยังจุดศูนย์กลางเลนส์ (C) หรือจุดศูนย์กลางเลนส์ไปยังจุดโฟกัส- ระยะวัตถุ คือ ระยะที่ลากจากวัตถุไปยังจุดศูนย์กลางเลนส์- ระยะภาพ คือ ระยะที่ลากจากภาพไปยังจุดศูนย์กลางเลนส์

**การเกิดภาพของเลนส์**
# ลากรังสีจากจุดยอดของวัตถุขนานกับเส้นแกนมุขสำคัญไปยังขอบของเลนส์
# ถ้าเป็นเลนส์นูน ลากรังสีจากขอบเลนส์ไปยังจุดโฟกัสด้านหลัง ถ้าเป็นเลนส์เว้า ลากรังสีจากขอบเลนส์ถ่างรังสีหรือกระจายรังสี
# ถ้ารังสีไปตัดกับข้อที่ 2 ณ ตำแหน่งใด ตำแหน่งนั้นคือ ตำแหน่งภาพ

**อ้างอิง**
หมวดหมู่:เลนส์
ซิลิคอนเตตระคลอไรด์

ซิลิคอนเตตระคลอไรด์ (silicon tetrachloride) เป็นสารประกอบอนินทรีย์มีสูตรเป็น SiCl4 เป็นของเหลวที่ระเหยง่ายและไม่มีสี ซึ่งจะควันออกสู่อากาศ ใช้สำหรับผลิตซิลิคอนและซิลิกาที่มีความบริสุทธิ์สูงสำหรับการใช้งานเชิงพาณิชย์

**การเตรียม**
ซิลิคอนเตตระคลอไรด์ทำขึ้นโดยการคลอริเนชันของสารประกอบซิลิคอนต่างๆ เช่น เฟอร์โรซิลิกซ์, ซิลิคอนคาร์ไบด์, หรือสารผสมของซิลิคอนไดออกไซด์และคาร์บอน ทั่วไปมักจะใช้ทางเฟอร์โรซิลิกซ์
ในห้องปฏิบัติการ SiCl4 สามารถเตรียมได้โดยการบำบัดซิลิคอนด้วยคลอรีน:
Si + 2 Cl2 → SiCl4
มีการจัดทำขึ้นเป็นครั้งแรกโดย Jöns Jakob Berzelius ใน 1823

**อ้างอิง**
หมวดหมู่:คลอไรด์
หมวดหมู่:สารประกอบซิลิคอน
หมวดหมู่:คลอโรไซเลน
คลอรีนมอนอฟลูออไรด์

คลอรีนมอนอฟลูออไรด์ (chlorine monofluoride) เป็นสารประกอบที่ระเหยง่าย มีสูตรทางเคมีคือ ClF เป็นก๊าซไม่มีสีที่อุณหภูมิห้อง และมีความเสถียรแม้ในอุณหภูมิที่สูง เมื่อระบายความร้อนไปเป็น -100 ° C ClF จะควบแน่นเป็นของเหลวสีเหลืองอ่อน คุณสมบัติหลายอย่างเป็นกลางระหว่างฮาโลเจน Cl2 และ F2 ตัวแม่

**อ้างอิง**
หมวดหมู่:ฟลูออไรด์
หมวดหมู่:ตัวฟลูออริเนต
หมวดหมู่:สารประกอบคลอรีนอนินทรีย์
หมวดหมู่:สารประกอบอินเทอร์แฮโลเจน
หมวดหมู่:โมเลกุลอะตอมคู่
หมวดหมู่:ตัวออกซิไดซ์
เทวัญ ลิปตพัลลภ

เทวัญ ลิปตพัลลภ (เกิด 29 ธันวาคม พ.ศ. 2502) เป็นนักการเมืองชาวไทย ที่ปรึกษานายกรัฐมนตรี (แพทองธาร ชินวัตร) และหัวหน้าพรรคชาติพัฒนากล้า อดีตที่ปรึกษานายกรัฐมนตรี (เศรษฐา ทวีสิน) อดีตรัฐมนตรีประจำสำนักนายกรัฐมนตรี ในรัฐบาลพลเอก ประยุทธ์ จันทร์โอชา และอดีตสมาชิกสภาผู้แทนราษฎรจังหวัดนครราชสีมา 3 สมัย

**ประวัติ**
เทวัญ ลิปตพัลลภ เกิดเมื่อวันที่ 29 ธันวาคม 2502 เป็นบุตรของนายวิศว์ และนางจรัสพิมพ์ ลิปตพัลลภ และเป็นน้องชายของนายสุวัจน์ ลิปตพัลลภ สำเร็จการศึกษา คณะนิติศาสตร์​ จุฬาลงกรณ์มหาวิทยาลัย
เทวัญ มีบุตรชาย คือ ธารณ ลิปตพัลลภ นักดนตรีและหนึ่งในสมาชิกวงลิปตา

**งานการเมือง**
เทวัญ เข้าสู่วงการการเมืองด้วยการได้รับเลือกตั้งสมาชิกสภาผู้แทนราษฎรครั้งแรกในเดือนมีนาคม พ.ศ. 2535 สังกัดพรรคสามัคคีธรรม และได้รับเลือกเรื่อยมา รวม 3 สมัย
ในปี 2550 เขาถูกตัดสิทธิ์ทางการเมือง เป็นระยะเวลา 5 ปี เนื่องจากเป็นกรรมการบริหารพรรคไทยรักไทย
ในปี 2561 นายเทวัญได้รับเลือกให้ดำรงตำแหน่งหัวหน้าพรรคชาติพัฒนา และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ และได้รับเลือกตั้งเป็น ส.ส. สมัยที่ 4
ต่อมาได้เข้าร่วมรัฐบาลของพลเอก ประยุทธ์ จันทร์โอชา และได้รับแต่งตั้งเป็นรัฐมนตรีประจำสำนักนายกรัฐมนตรี กระทั่งในวันที่ 20 กรกฎาคม พ.ศ. 2563 นายเทวัญ ได้ยื่นหนังสือลาออกจากตำแหน่ง รัฐมนตรีประจำสำนักนายกรัฐมนตรี เพื่อเปิดทางให้มีการปรับสัดส่วนคณะรัฐมนตรี
ต่อมาเมื่อวันที่ 15 กันยายน พ.ศ. 2566 เศรษฐา ทวีสิน ได้แต่งตั้งเทวัญเป็นที่ปรึกษานายกรัฐมนตรี ต่อมาเมื่อวันที่ 8 ตุลาคม พ.ศ. 2567 แพทองธาร ชินวัตร ได้แต่งตั้งเขาให้ดำรงตำแหน่งเดิม

**สมาชิกสภาผู้แทนราษฎร**
เทวัญ ลิปตพัลลภ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนครราชสีมา สังกัดพรรคสามัคคีธรรม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครราชสีมา สังกัดพรรคชาติพัฒนา  → พรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครราชสีมา สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคชาติพัฒนา

**เครื่องราชอิสริยาภรณ์**
ปี=2504

**อ้างอิง**
หมวดหมู่:บุคคลจากอำเภอจอมบึง
หมวดหมู่:สกุลลิปตพัลลภ
หมวดหมู่:นักการเมืองจากจังหวัดราชบุรี
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:หัวหน้าพรรคการเมืองในประเทศไทย
หมวดหมู่:นักการเมืองพรรคสามัคคีธรรม
หมวดหมู่:พรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคชาติพัฒนา (พ.ศ. 2550)
หมวดหมู่:สโมสรฟุตบอลนครราชสีมา
หมวดหมู่:บุคคลจากโรงเรียนอัสสัมชัญธนบุรี
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
การมีส่วนร่วมของเยอรมนีในสงครามกลางเมืองสเปน

การมีส่วนร่วมของเยอรมนีในสงครามกลางเมืองสเปน เริ่มต้นพร้อมกับการปะทุของสงครามในเดือนกรกฎาคม ค.ศ. 1936 โดยอดอล์ฟ ฮิตเลอร์ได้ส่งหน่วยกองกำลังอากาศและหน่วยยานเกราะที่มีประสิทธิภาพทันทีเพื่อช่วยเหลือนายพลฟรันซิสโก ฟรังโกและกลุ่มแห่งชาติของเขา สหภาพโซเวียตได้ส่งกองกำลังขนาดเล็กเพื่อช่วยเหลือรัฐบาลของฝ่ายนิยมสาธารณรัฐ ในขณะที่อังกฤษและฝรั่งเศสและประเทศอื่น ๆ อีกยี่สิบกว่าประเทศได้ตั้งกฎห้ามส่งอาวุธยุทโธปกรณ์หรือทหารเข้าไปในสเปน เยอรมนีได้ลงนามเช่นกัน แต่ภายหลังก็ละเลยเสียdate=November 2015
สงครามครั้งนี้ได้ให้ประสบการณ์การรบด้วยเทคโนโลยีล่าสุดสำหรับการทหารเยอรมัน อย่างไรก็ตาม การแทรกแซงยังทำให้เกิดความเสี่ยงที่จะก้าวเข้าสู่สงครามโลกซึ่งฮิตเลอร์ยังไม่พร้อม เขาจึงได้จำกัดความช่วยเหลือและสนับสนุนให้มุสโสลินีส่งหน่วยทหารอิตาลีขนาดใหญ่เข้าไปแทน กลุ่มแห่งชาติของฟรังโกได้รับชัยชนะ เขารักษาความเป็นกลางอย่างเป็นทางการในสงครามโลกครั้งที่สอง แต่ให้ความช่วยเหลือแก่ฝ่ายอักษะในรูปแบบต่าง ๆ ระหว่างปี ค.ศ. 1940–1943 แม้กระทั่งเสนอว่าจะเข้าร่วมสงครามในวันที่ 19 มิถุนายน ค.ศ. 1940 เพื่อแลกเปลี่ยนกับความช่วยเหลือในการสร้างจักรวรรดิอาณานิคมสเปน การมีส่วนร่วมของเยอรมนีในสเปนดำรงอยู่ประมาณสามปีและเป็นบทนำขนาดเล็กสู่สงครามโลกซึ่งปะทุขึ้นใน ค.ศ. 1939
นาซีให้การสนับสนุนนายพลฟรังโกด้วยปัจจัยหลายประการ ซึ่งรวมถึงการเป็นจุดหันเหความสนใจจากยุทธศาสตร์ยุโรปกลางของฮิตเลอร์และการสร้างรัฐสเปนที่เป็นมิตรกับเยอรมนีเพื่อข่มขู่ฝรั่งเศส นอกจากนี้ยังได้โอกาสฝึกกำลังคนและทดสอบอาวุธยุทโธปกรณ์และยุทธวิธี

**อ้างอิง**
หมวดหมู่:นาซีเยอรมนี
หมวดหมู่:สงครามกลางเมืองสเปน
หมวดหมู่:กองทัพนาซีเยอรมนี
กอร์โปตรุปเปโวลอนตารีเอ

กอร์โปตรุปเปโวลอนตารีเอ (Corpo Truppe Volontarie ย่อ CTV เหล่าทหารอาสาสมัคร ) เป็นกำลังรบนอกประเทศของฟาสซิสต์อิตาลีที่ถูกส่งไปยังสเปนเพื่อสนับสนุนฝ่ายชาตินิยมภายใต้การนำของนายพลฟรันซิสโก ฟรังโกที่ต่อสู้รบกับฝ่ายนิยมสาธารณรัฐสเปนในช่วงสงครามกลางเมืองสเปน ปี ค.ศ. 1936-39
หมวดหมู่:ประวัติศาสตร์อิตาลี
หมวดหมู่:สเปนภายใต้การนำของฟรังโก
หมวดหมู่:สงครามกลางเมืองสเปน
เฮ็นริก ลอช็อน

เฮ็นริก เอ็ดเวิร์ด ลอช็อน (Henrik Edward Larsson; เกิดเมื่อวันที่ 20 กันยายน 1971) สัญชาติสวีเดน ที่เมือง Helsingborg ในประเทศสวีเดน ในปี 1988-1992 ลอช็อน ได้เริ่มอาชีพการค้าแข้งกับสโมสร โฮแกบอร์ก กับทีมบ้านเกิดของเขาด้วยวัย 17 ปี ตลอดการค้าแข้งกับสโมสร โฮแกบอร์ก ลงสนาม 63 นัด ทำประดูได้ 23 ประตู 
ในปี 1992-1993 ลอช็อน ได้ย้ายไปร่วมทีมแบบไม่มีค่าตัวกับสโมสร เฮลซิงบอร์ก  โดยเขาสร้างสถิติอันน่าทึ้งด้วยการยิงประตูไป 48 ประตู จากการลงสนามเพียง 52 นัด ทำให้ลอช็อนเป็นที่จับตามองจากสโมสรต่างๆ ในต่างแดน ในปี 1993 ได้ย้ายไปสโมสรกังหันลม เฟเยนูร์ด รอตเทอร์ดัม ในลีก ฮอลแลนด์ ด้วยค่า 295,000 ปอนด์ (ราว 12 ล้านบาท) โดยลงสนามให้กับทีมกังหันลมไป 101 นัด ทำประตูได้ 26 ประตู 
ในปี 1997 ลอช็อน ได้ย้ายร่วมทีม "ม้าลายเขียวขาว" กลาสโกว์ เซลติก ภายใต้การคุมทีมของ วิม เจนเซน ในขณะนั้น ด้วยค่าตัว 650,000 ปอนด์ (ราว 27 ล้านบาท ) และ ลาร์สสัน อยู่ค้าแข้งพา เซลติก คว้าแชมป์สก็อตติชพรีเมียร์ลีกถึง 4 สมัยตลอด 7 ปี ลงสนามในนามเซลติกไป 221 นัด ทำประตูได้ 174 ประตู 
ในปี 2003 ลอช็อนได้หมดสัญญากับเซลติกและถูกปล่อยตัวฟรี ในขณะนั้น ลอช็อน ด้วยวัย 32 ปี ได้รับข้อเสนอจาก บาร์เซโลนา เป็นสัญญาระยะเวลา 1 ปี ซึ่งเขาลงสนามไป 40 นัด ยิงได้ 13 ประตู คว้าแชมป์ ลาลิกา 2 สมัย รวมถึง ยูฟ่า แชมเปียนส์ลีก อีกสมัย 
ในปี 2006 ลอช็อน ได้ย้ายกลับมาเล่นให้กับ โฮแกบอร์ก สโมสรบ้านเกิดอีกครั้งในระยะเวลา 3 ปี ลงสนามไป 84 นัด ยิงได้ 38 ประตู และในปี 2007 ลอช็อนได้โอกาสย้ายไปเล่นให้กับ แมนเชสเตอร์ยูไนเต็ด ด้วยสัญญายืมตัวชั่วคราว 3 เดือน (เนื่องจากกองหน้าบาดเจ็บพร้อมกัน) ลงสนามให้ปิศาจแดง 7 นัด 3 ประตู ในช่วงบั้นปลาย ลาร์สสันกลับมาบ้านเกิดอีกครั้ง และลงสนามให้ โฮแกบอร์ก 2 นัดในปี 2013 ด้วยวัย 41 ปี และแขวนสตั๊ดอย่างเป็นทางการกับสโมสรต้นกำเนิดของเขาเอง

**แหล่งข้อมูล**
fix-attempted=yes 
*fix-attempted=yes 
หมวดหมู่:นักฟุตบอลชายชาวสวีเดน
หมวดหมู่:นักฟุตบอลทีมชาติสวีเดน
หมวดหมู่:บุคคลจากเฮลซิงบอรย์
หมวดหมู่:ผู้เล่นไฟเยอโนร์ด
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลเซลติก
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในฟุตบอลโลก 1994
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในลาลิกา
หมวดหมู่:กองหน้าฟุตบอล
กาแร็ล โปโบร์สกี

กาแร็ล โปโบร์สกี (Karel Poborský, Cs-Karel_Poborsky.ogg; เกิดวันที่ 30 มีนาคม ค.ศ. 1972) เป็นนักฟุตบอลชาวเช็ก โดยเล่นในตำแหน่งกองกลาง โปโบร์สกีได้เริ่มค้าแข้งกับดินาโมแช็สแกบูแยโยวิตแซในฤดูกาล 1991–1994 ลงสนาม 82 นัด ทำประตูได้ 15 ประตู หลังจากนั้นโปโบร์สกีได้ย้ายไปร่วมสโมสรวิกโตริยาฌิชโกฟในฤดูกาล 1994–1995 ลงสนาม 28 นัด 10 ประตู และได้ย้ายไปร่วมสโมสรสลาวิยาปราฮาในฤดูกาล 1995–1996 26 นัด 11 ประตู โปโบร์สกีเป็นหนึ่งในผู้เล่นทีมชาติสาธารณรัฐเช็กชุดยูโร 1996 ด้วยประตูสุดคลาสสิกที่งัดข้ามหัววีตอร์ บาอียา นายทวารโปรตุเกส พร้อมช่วยให้สาธารณรัฐเช็กเอาชนะ 1–0 ในยูโรครั้งนั้น ทำให้เขากลายเป็นที่หมายปองของหลายสโมสรในยุโรปและสุดท้าย อเล็กซ์ เฟอร์กูสัน ผู้ฝึกแมนเชสเตอร์ยูไนเต็ดในขณะนั้นได้ดึงตัวมาเล่นด้วยเมื่อเดือนกรกฎาคม ค.ศ. 1996
แต่เนื่องจากดาวรุ่งอย่างเดวิด เบ็คแฮม กำลังก้าวขึ้นมาสู่ทีมชุดใหญ่ ทำให้โปโบร์สกีจำต้องย้ายทีมออกไป รวมแล้วเขาอยู่กับทีมปีศาจแดงแค่ปีครึ่ง แต่ก็สามารถคว้าเหรียญแชมป์พรีเมียร์ลีก ฤดูกาล 1996–97 ได้ โดยในปีนั้นเขาได้ลงเล่น 32 นัด จากทั้งหมด 38 นัด ยิงได้ 6 ประตู แถมยังช่วยให้แมนเชสเตอร์ยูไนเต็ดทะลุเข้าถึงรอบรองชนะเลิศแชมเปียนส์ลีกด้วย ในเดือนมกราคมปีถัดมา เขาย้ายไปเล่นกับไบฟีกา ก่อนที่จะย้ายไปลัตซีโย, สลาวิยาปราฮา และใน ค.ศ. 2006 ได้กลับมาค้าแข้งกับสโมสรแรกของเขาคือดินาโมแช็สแกบูแยโยวิตแซซึ่งอยู่ในดิวิชัน 2 ขณะนั้น ก่อนช่วยให้ทีมเลื่อนชั้นสำเร็จ ฤดูกาลถัดมา โปโบร์สกีปิดฉากอาชีพค้าแข้งด้วยการเล่นในลีกสูงสุดอีกครั้ง

**อ้างอิง**
หมวดหมู่:นักฟุตบอลชาวเช็ก
หมวดหมู่:นักฟุตบอลทีมชาติเช็กเกีย
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 1996
หมวดหมู่:ผู้เล่นในฟุตบอลชิงแชมป์แห่งชาติยุโรป 2000
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:กองกลางฟุตบอล
แบร์นฮาร์ท มาร์คกราฟแห่งบาเดิน

แบร์นฮาร์ท มาร์คกราฟแห่งบาเดิน (Bernhard, Margrave of Baden) ประสูติเมื่อวันที่ 27 พฤษภาคม พ.ศ. 2513 ณ รัฐบาเดิน-เวือร์ทเทิมแบร์ค เป็นพระโอรสใน มัคซีมีลีอาน มาร์เกรฟแห่งบาเดิน และวาเลรี มาเกรวีนแห่งบาเดิน เป็นพระนัดดาใน เจ้าหญิงธีโอโดราแห่งกรีซและเดนมาร์ก และเป็นพระญาติชั้นที่ 2 ใน สมเด็จพระเจ้าชาลส์ที่ 3 แห่งสหราชอาณาจักร หลังจากพระบิดาสิ้นพระชนม์ได้ดำรงพระอิสริยยศ มาร์คการฟแห่งบาเดิน

**เสกสมรส**
แบร์นฮาร์ท เจ้าชายรัชทายาทแห่งบาเดิน ทรงเสกสมรสกับ สเตฟานี แอนน์ คูล เมื่อวันที่ 22 มิถุนายน พ.ศ. 2544 โดยพระชายารับพระราชทานพระอิสริยยศและพระฐานันดรที่ เฮอร์รอยัลไฮนีส สเตฟานี เจ้าหญิงรัชทายาทแห่งบาเดิน พระชายา  มีพระบุตรดังนี้
#เจ้าชายเลโอพ็อลท์
#เจ้าชายฟรีดริช
#เจ้าชายคาร์ล-วิลเฮ็ล์ม

**อ้างอิง**
หมวดหมู่:บุคคลจากรัฐบาเดิน-เวือร์ทเทิมแบร์ค
หมวดหมู่:เจ้าชายเยอรมัน
หมวดหมู่:ราชวงศ์เยอรมัน
หมวดหมู่:เจ้าชายแห่งบาเดิน
อเล็กซานเดอร์ ฟราย

อเล็กซานเดอร์ ฟราย (Alexander Frei) เจ้าของสถิติดาวซัลโวสูงสุดของทีมชาติ สวิตเซอร์แลนด์   เกิดเมื่อวันที่ 15 กรกฎาคม 1979 เป็นนักฟุตบอลชาวสวิตเซอร์แลนด์  โดยเขาเล่นในตำแหน่ง กองหน้า ฟรายได้เริ่มค้าแข้งทีมเยาวชน บาเซิล ในปี 1995-1997 ก่อนจะได้เซ็นสัญญาอาชีพฉบับแรกในปี 1997-1998  ด้วยวัยเพียง 18 ปี โดยสามารถยิงประตูได้แค่ 1 ประตูเท่านั้น จาก 11 นัด ก่อนจะถูกปล่อยยืมตัวไปใน เอฟซี ทูน ในปี 1998-1999 ก่อนย้ายไปสู่สโมสร ลูเซิร์น 1999-2000  และ สโมสร เซอร์เว็ตต์ เอฟซี 2001-2003  หลังจากนั้นในปี 2003 เขาได้ย้ายไปยัง ลีกเอิง 1 ฝรั่งเศส โดยได้ทำการร่วมทีมกับสโมสร แรนส์ ในฤดูกาล 2004-2005 ฟรายสามารถทำได้ 20 ประตู 
เมื่อ วันที่ 29 มิถุนายน 2006  ฟราย ก็ได้เซ็นสัญญากับ โบรุสซีอาดอร์ทมุนท์ ด้วยค่าตัว 5 ล้าน ยูโร และฤดูกาลแรกเขาได้โชว์ฟอร์มกับ โบรุสซีอาดอร์ทมุนท์ ด้วยการยิงไป 16 ประตู จาก 32 นัดและเป็นดาวซัลโวสูงสุดของทีมในฤดูกาล 2006-07  แต่ในฤดูกาลถัดมาเขาได้รับบาดเจ็บหนักพักรักษาตัวระยะยาว ก่อนจะกลับมาในช่วง 8 นัดสุดท้าย 
ในซัมเมอร์ ปี 2009 ฟราย ได้ย้ายกลับสู่สโมสร บาเซิล สโมสรแรกของเขาแต่กลับมาคราวนี้ ฟรายมากับในฐานะนักเตะที่ประสบการณ์สูง พร้อมช่วยทีมบ้านเกิดคว้าแชมป์ซูเปอร์ลีก 4 สมัยซ้อน รวมถึงดาวซัลโวของลีก 2 ครั้ง ก่อนแขวนสตั๊ดอย่างยิ่งใหญ่ในปี 2013
ปัจจุบัน  อเล็กซานเดอร์ ได้เป็นโค้ชในทีมเยาวชนของบาเซิล

**ในนามทีมชาติ**
ฟรายได้ติดทีมชาติชุด U18,U19 และ U21 ฟรายได้ทำผลงานในชุด U18 ด้วยการเอาชนะฝรั่งเศส 5-1 ในวันที่ 24 มีนาคม 2001 ฟรายได้ติดทีมชาติชุดใหญ่ในฐานะตัวสำรอง และถูกส่งลงสนามในนัดที่เจอกับ ยูโกสลาเวีย จบเกมเสมอกันไป 1-1 World Cup qualification Group 1 match. 
และในเกมต่อมา ฟรายได้ซัดแฮททริกใส่ ลักเซมเบิร์ก ส่งผลให้  สวิตเซอร์แลนด์ เปิดบ้านชนะไปด้วยสกอร์ 5-0
ฟรายติดทีมชาติไปเล่น ยูโร 2004 ในเกมที่เจอกับ อังกฤษ โดยกล้องสามารถจับภาพเขาได้ ตอนที่ถมน้ำลายใส่ สตีเว่น เจอร์ราด ภายหลังฟรายถูก UEFA สั่งแบนไป 15 วัน  
ในฟุตบอลโลกปี 2006 ฟราย สามารถยิงได้ 6 ประตู (รวมจุดโทษ)  {โปรดเพิ่มข้อมูล}
ในวันที่ 30 พฤษภาคม 2008 ในการแข่งขันกระชับมิตร ฟรายยิง 2 ประตู ใส่ Liechtenstein  ก่อนจะชนะไปด้วยสกอร์ 3-0  กลายเป็นเจ้าของสถิติดาวซัลโวสูงสุดของทีมชาติ สวิตเซอร์แลนด์  (42 ประตู) อย่างไรก็ตาม ฟรายได้รับบาดเจ็บเอ็นหัวเข่าข้างซ้ายฉีกขาด ก่อนจะได้รับการผ่าตัดในเวลาต่อมา {โปรดเพิ่มข้อมูล} 
ในรอบคัดเลือกยูโร 2012 ที่บ้านกับ เวลส์ ฟรายถูกโห่จากแฟนบอลตลอดการแข่งขันแม้ว่า สวิตเซอร์แลนด์ จะชนะการแข่งขัน 4-1 เมื่อเขาถูกส่งลงสนามแฟนบอลก็จะโห่เขาซ้ำ ๆ 
ในวันที่ 5 เมษายน 2011 เขาได้ประกาศอำลาทีมชาติจบตำนานเจ้าของสถิติดาวซัลโวสูงสุดของทีมชาติสวิตเซอร์แลนด์

**สโมสร === 
 เซอร์เว็ตต์ เอฟซี
*Swiss Cup: 2000–01
บาเซิ่ล
*Swiss Super League: 2009–10, 2010–11, 2011–12, 2012–13
*Swiss Cup: 2009–10, 2011–12
*Uhrencup: 2011

**รางวัลส่วนตัว**
Credit Suisse Player of the Year: 2003
*Ligue 1 Golden Boot: 2004–05 (20 goals)
*Swiss Player of the Year: 2007
*Swiss Super League Golden Boot: 2010–11 (27 goals), 2011–12 (24 goals)
*Swiss Golden Player Award: "Best Forward":  2011,
2012

**อ้างอิง**

** แหล่งข้อมูลอื่น**
 player=262181- alexander-frei/223-  Alexander Frei's profile, stats & pics 
หมวดหมู่:นักฟุตบอลชาวสวิส
หมวดหมู่:นักฟุตบอลทีมชาติสวิตเซอร์แลนด์
หมวดหมู่:ผู้เล่นโบรุสซีอาดอร์ทมุนท์
หมวดหมู่:ผู้เล่นในบุนเดิสลีกา
กองหน้า
หมวดหมู่:ผู้เล่นสโมสรฟุตบอลบาเซิล
หมวดหมู่:บุคคลจากบาเซิล
ฆวน การ์ลอส บาเลรอน

ฆวน การ์ลอส บาเลรอน (Juan Carlos Valerón) เกิดเมื่อ วันที่ 17 มิถุนายน 1975 เป็นนักฟุตบอลชาวสเปน โดยเขาเล่นในตำแหน่งมิดฟิลด์ตัวทำเกมทีมชาติสเปนและ Deportivo La Coruna  หรือฉายา Super Depor เขาได้เริ่มเล่นที่ทีมบ้านเกิดของเขากับสโมสร UD Las Palmas 1994-95 ลง 25 นัด ทำประตูได้ 7 ประตู ก่อนขยับสู่ทีมชุดใหญ่ในซีซั่นถัดมา 1995-97 ลง 54 นัด ทำประตูได้ 5 ประตู ก่อนจะย้ายไปที่สโมสร RCD Mallorca ในปี 1997-98  
เขาสามารถพาทีมจบในอันดับที่ 5 และสามารถพาเข้ารอบสุดท้ายในของ Copa del Rey ซึ่งได้เข้าไปพบกับ FC Barcelona จบเกม เสมอ 1-1 ก่อนจะแพ้การดวลจุดโทษด้วยสกอร์  4-6
บาเลรอนย้ายไปเล่นให้  แอต มาดริด รวมถึง ลา กอรุนญ่า ก่อนคืนสู่ UD Las Palmas  ซึ่งอยู่ในลีกเซกุนด้า ดิบิซิโอน (ลีกระดับดิวิชั่น 2) ในปี 2013 และพาทีมเลื่อนชั้นสำเร็จ ก่อนปิดฉากด้วยการเล่นในลีกสูงสุดในฤดูกาล 2015-16 ด้วยวัย 40 ปี 

**สถิติสโมสร**

**สโมสร**

**ทีมชาติ**

**สถิติทีมชาติ**

**อ้างอิง**

**แหล่งข้อมูลอื่น**
{http://fifa.neoseeker.com/wiki/Juan_Carlos_Valeron}}fix-attempted=yes 
*{https://www.national-football-teams.com/player/6245/Juan_Carlos_Valeron.html}}
*{https://www.fifa.com/}}fix-attempted=yes 
หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นอูเด ลัสปัลมัส
หมวดหมู่:ผู้เล่นในลาลิกา
หมวดหมู่:ชาวสเปนเชื้อสายอาร์เจนตินา
หมวดหมู่:มิดฟิลด์ตัวทำเกม
พายุหมุนหลังเขตร้อน

พายุหมุนหลังเขตร้อน (Post-tropical cyclone) คิออดีตพายุหมุนเขตร้อน โดยมีการแบ่งประเภทของพายุหมุนหลังเขตร้อนออกเป็นสองประเภท คือ
*พายุหมุนนอกเขตร้อน (Extratropical cyclone) ซึ่งเป็นแนวปะทะอากาศ โดยในบางครั้งยังคงมีแรงลมในระดับพายุหมุนเขตร้อนหรือพายุโซนร้อนหลงเหลืออยู่
*หย่อมความกดอากาศต่ำที่หลงเหลือ (Remnant low) ซึ่งไม่เป็นแนวปะทะอากาศ และมีความเร็วลมต่อเนื่องอย่างน้อย 34 นอต
ไม่ใช่ทุกระบบพายุจะเข้าสู่ภาวะสองประเภทด้านบน ตามหลักเกณฑ์แล้ว ระบบที่ไม่มีคุณลักษณะของแนวปะทะอากาศ แต่มีความเร็วลมมากกว่า 34 นอต อาจไม่ถูกจัดเป็นหย่อมความกดอากาศต่ำที่หลงเหลือก็ได้ โดยจะอธิบายเป็นเพียงระบบหลังเขตร้อน (Post-tropical)
อย่างไรก็ตาม ถ้าพายุหมุนเขตร้อนอ่อนกำลังลงเป็นคลื่นเขตร้อน (Tropical wave) หรือร่อง มันจะไม่ถูกจัดเป็นพายุหมุนหลังเขตร้อน โดยมันจะถูกกล่าวถึงเป็น "ส่วนหลงเหลือของ (ชื่อของพายุหมุนเขตร้อน)" แทน
เมเตโอ-ฟร็องส์ มีการจัดประเภทกับระบบในมหาสมุทรอินเดียใต้ฝั่งตะวันตกที่กำลังอยู่ในกระบวนการการเปลี่ยนผ่านไปเป็นพายุหมุนนอกเขตร้อน หรือสูญเสียคุณลักษณะของเขตร้อนไปแล้ว เป็น "พายุดีเปรสชันหลังเขตร้อน" โดยนับตั้งแต่ฤดูพายุไซโคลนมหาสมุทรอินเดียตะวันตก-ใต้ พ.ศ. 2555–2556 พายุจะได้รับการจัดประเภทใหม่อีกครั้งเป็นพายุดีเปรสชันหลังเขตร้อนเมื่อเสร็จสิ้นกระบวนการแล้ว

**การก่อตัว**
พายุหมุนหลังเขตร้อนก่อนตัวเมื่อลักษณะทั่วไปของพายุหมุนเขตร้อนถูกแทนที่ด้วยลักษณะของพายุหมุนนอกเขตร้อน หรือที่เรียกว่าการเปลี่ยนผ่านไปเป็นพายุหมุนนอกเขตร้อน หลังจากการก่อตัวขั้นต้นแล้ว พายุหมุนหลังเขตร้อนมีศักยภาพที่จะมีกำลังแรงขึ้นในฐานะของพายุหมุนนอกเขตร้อนได้ ถ้าพายุหมุนหลังเขตร้อนกลายเป็นพายุหมุนเขตร้อน ในขั้นสุดท้ายแล้ว มันจะสลายตัวโดยกระบวนการปิด (Process of occlusion)

**ผลกระทบ**
การมีกำลังมากขึ้นของพายุหมุนหลังเขตร้อนสามารถทำให้เกิดสภาพแวดล้อมอันตรายในเส้นทางเดินเรือของมหาสมุทรแอตแลนติกเหนือได้ โดยทำให้ทะเลมีคลื่นสูงและลมแรงเทียบได้กับพายุหมุนเขตร้อน

**ต้นกำเนิด**
ในตอนแรกมีการใช้คำนี้โดยศูนย์เฮอร์ริเคนแคนาดา เมื่อปี 2541 ในระหว่างที่มีพายุโซนร้อนบอนนี และต่อมาในปี 2551 ศูนย์เฮอร์ริเคนแห่งชาติก็ได้ใช้คำนี้กับพายุโซนร้อนลอรา เพื่อกำหนดคำจัดกัดระหว่างสองประเภท (พายุหมุนนอกเขตร้อน/หย่อมความกดอากาศต่ำที่หลงเหลือ) ดังที่กล่าวไปข้างต้น และคำดังกล่าวได้รับการรับรองโดยบริการลมฟ้าอากาศแห่งชาติสหรัฐ เมื่อวันที่ 15 พฤษภาคม 2551

**อ้างอิง**
หมวดหมู่:อุตุนิยมวิทยาพายุหมุนเขตร้อน
หมวดหมู่:พายุหมุนเขตร้อน
จังหวัดกาลีมันตันเหนือ

กาลีมันตันเหนือ หรือ กาลีมันตันอูตารา (Kalimantan Utara) เป็นจังหวัดของอินโดนีเซีย ตั้งอยู่บนเกาะบอร์เนียว จากข้อมูลสำมะโนประชากรปี ค.ศ. 2010 จังหวัดมีประชากรราว 525,000 คน และจากข้อมูลทางการล่าสุดในเดือนธันวาคม 2013 มีประชากร 628,331 คน
จังหวัดกาลีมันตันเหนืออยู่ติดกับรัฐซาบะฮ์ของมาเลเซียทางทิศเหนือ และติดกับรัฐซาราวักทางทิศตะวันตก และติดกับจังหวัดกาลีมันตันตะวันออกทางทิศใต้
จังหวัดก่อตั้งขึ้นเมื่อวันที่ 25 ตุลาคม ค.ศ. 2012 เป็นจังหวัดล่าสุดของอินโดนีเซีย ครอบคลุมพื้นที่ 72,275.12 ตร.กม. จังหวัดนี้เคยเป็นส่วนหนึ่งของจังหวัดกาลีมันตันตะวันออก ถือเป็นจังหวัดที่เติบโตเร็วที่สุดของประเทศจากข้อมูลสำรวจสำมะโนประชากร ค.ศ. 2015

**หน่วยการบริหาร**
พื้นที่จังหวัดกาลีมันตันเหนือแบ่งออกเป็น 4 อำเภอหรือกาบูปาเต็น 1 นครหรือโกตา และ 55 ตำบลหรือเกอจามาตัน
อำเภอ
นคร- ตารากัน (Tarakan)
เมืองหลักของจังหวัดกาลีมันตันเหนือคือเมืองตันจุงเซอโลร์ ซึ่งตั้งอยู่ในอำเภอบูลูงัน

**อ้างอิง**
กาลีมันตันเหนือ

หมวดหมู่:รัฐและดินแดนที่ก่อตั้งในปี พ.ศ. 2555
จังหวัดกาลีมันตันใต้

กาลีมันตันใต้ หรือ กาลีมันตันเซอลาตัน (Kalimantan Selatan; کاليمانتانسلاتن; บันจาร์: Kalimantan Salatan) เป็นจังหวัดของประเทศอินโดนีเซีย ตั้งอยู่ในกาลีมันตัน ดินแดนของประเทศอินโดนีเซียบนเกาะบอร์เนียว เมืองหลักของจังหวัดคือบันจาร์บารู ประชากรของจังหวัดกาลีมันตันใต้มีมากกว่า 3.625 ล้านคน จากการสำรวจสำมะโนประชากรปี ค.ศ. 2010 และข้อมูลทางการล่าสุดในเดือนมกราคม 2014 มีประชากร 3,913,908 คน
จังหวัดกาลีมันตันใต้เป็นหนึ่งในห้าจังหวัดของอินโดนีเซียในกาลีมันตัน อยู่ติดกับช่องแคบมากัซซาร์ทางทิศตะวันออก ติดกับจังหวัดกาลีมันตันกลางทางทิศตะวันตกและเหนือ ติดกับทะเลชวาทางทิศใต้ และติดกับจังหวัดกาลีมันตันตะวันออกทางทิศเหนือ

**หน่วยการบริหาร**
พื้นที่จังหวัดกาลีมันตันใต้แบ่งออกเป็น 11 อำเภอหรือกาบูปาเต็น 2 นครหรือโกตา และ 153 ตำบลหรือเกอจามาตัน
อำเภอ
นคร

**อ้างอิง**
กาลีมันตันใต้
ไอกอร์ ลูเชน็อค

ไอกอร์ ลูเชน็อค ในปี ค.ศ. 2010
ไอกอร์ ลูเชน็อค (เบลารุส: Iгар Міхайлавіч Лучанок, Ihar Mikhaylavich Luchanok, รัสเซีย: Игорь Михайлович Лученок; 6 สิงหาคม ค.ศ. 1938 — 12 พฤศจิกายน ค.ศ. 2018 ที่มินสค์) เป็นคีตกวีชาวเบลารุสไอกอร์ ลูเชน็อค#cite%20note-2|2เคยศิลปินแห่งชาติของสหภาพสาธารณรัฐสังคมนิยมโซเวียตและประธานผู้ประพันธ์สหภาพเบลารุส

**อ้างอิง**

**แหล่งข้อมูลอื่น**
  Ігар Лучанок: Я дапамагаю не толькі сябрам, але нават і ворагам
หมวดหมู่:บุคคลที่เกิดในปี พ.ศ. 2481
หมวดหมู่:บุคคลที่เสียชีวิตในปี พ.ศ. 2561
หมวดหมู่:สมาชิกพรรคคอมมิวนิสต์แห่งสหภาพโซเวียต
หมวดหมู่:คีตกวีชาวเบลารุส
ทอยโว โทพีส โพจาลา

ทอยโว โทพีส โพจาลา (27 กรกฎาคม ค.ศ. 1931 – 12 พฤศจิกายน ค.ศ. 2018) เคยเป็นนักปฐพีวิทยาและนักการเมือง เกิดที่เมืองฮาร์จาวัลตา และเป็นบุตรของ ทอยโว โพจาลา โทพีสเคยเป็นสมาชิกรัฐสภาฟินแลนด์ ตั้งแต่ปี ค.ศ. 1975 จนถึงปี ค.ศ. 1987 และเคยเป็นรัฐมนตรีว่าการกระทรวงเกษตรและป่าไม้

**อ้างอิง**
หมวดหมู่:บุคคลที่เกิดในปี พ.ศ. 2474
หมวดหมู่:บุคคลที่เสียชีวิตในปี พ.ศ. 2561